Bare Venstre stemte mot den nye åndsverkloven.

Forslagene til endringene i åndsverkloven som kulturminister Hadia Tajik kom med i februar i år, fikk mandag kveld flertall under en votering i Stortinget.

Bare Venstre mot

Både Arbeiderpartiet, Frp, Sosialistisk Venstreparti, Senterpartiet, Kristelig Folkeparti og Høyre stemte for lovforslaget, mens Venstre stemte i mot.

Dermed blir det mulig å blokkere nettsider av typen The Pirate Bay som bryter med opphavsretten eller medvirker til slikt brudd.

Lettere å overvåke

Samtidig åpnes det for muligheten til å samle inn IP-adresser uten å søke om konsesjon i hvert enkelt tilfelle.

Venstres leder og stortingsrepresentant Trine Skei Grande sa dette i debatten i forkant av voteringen:

– Motsatt vei

– Mer overvåkning og svekkelse av personvernet er ikke svaret på utfordringer knyttet til håndhevelsen av opphavsrett.

– Arbeiderpartiet vil stramme inn åndsverkloven. Vi vil gå motsatt vei, har Frps Per Sandberg tidligere uttalt om saken.

Kritisk Frp

Fremskrittspartiet nådde ikke fram med sitt eget forslag, og stemte dermed med flertallet.

Gårsdagens avstamning skal etterfølges av en 2. gangs votering før loven er endelig vedtatt. Slike 2. gangsvoteringer pleier så godt som aldri å endre resultatet.

Hele lovforslaget finner du HER. Og Stortingsreferatet finner du HER. Oversikten over hvem som stemte hva finner du HER.

Kilder:

Stemvenstre.no

Stortinget.no